## AMERIKANISZTIKAMESTERKÉPZÉSI SZAK

|  |  |
| --- | --- |
| Indított specializációk: | etnikai és multikulturális ismeretek;amerikai irodalom és irodalomtudomány |
| Képzési terület, képzési ág: | bölcsészettudományi |
| Képzési ciklus: | mester |
| Képzési forma (tagozat): | nappali |
| A szakért felelős kar: | Bölcsészettudományi Kar |
| Képzési idő: | 4 félév |
| Az oklevélhez szükséges kreditek száma: | 120 |
| Az összes kontakt óra száma | 840 |
| Szakmai gyakorlat ideje, kreditje, jellege: |  |
| Szakfelelős:Specializációfelelősök:  | Dr. Glant TiborTóthné Dr. Espák Gabriella (etnikai és multikulturális ismeretek);Dr. Csató Péter (amerikai irodalom és irodalomtudomány) |

**A SZAK KÉPESÍTÉSI ÉS KIMENETI KÖVETELMÉNYEI:**

**1.A mesterképzési szak megnevezése:** amerikanisztika (American Studies)

**2.A mesterképzési szakon szerezhető végzettségi szint és a szakképzettség oklevélben szereplő megjelölése:**

végzettségi szint: mesterfokozat (magister, master; rövidítve: MA)

szakképzettség: okleveles amerikanisztika mesterszakos bölcsész

a szakképzettség angol nyelvű megjelölése: Philologist in American Studies

**3. Képzési terület:** bölcsészettudomány

**4. A mesterképzésbe történő belépésnél előzményként elfogadott szakok:**

**4.1. Teljes kreditérték beszámításával vehető figyelembe:** anglisztika alapképzési szak.

**4.2. A 9.4. pontban meghatározott kreditek teljesítésével elsősorban számításba vehető:**a magyar, a germanisztika, a romanisztika, a történelem, a szabad bölcsészet alapképzési szak.

**4.3. A 9.4. pontban meghatározott kreditek teljesítésével vehetők figyelembe továbbá:**azok az alapképzési és mesterképzési szakok, illetve a felsőoktatásról szóló 1993. évi LXXX. törvény szerinti szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditpontok száma:** 120 kredit

A szak orientációja: elméletorientált (60-70 százalék)

Szabadon választható tantárgyakhoz rendelhető kreditek minimális értéke: 10 kredit;

A diplomamunkához rendelt kreditérték: 20 kredit;

**7. A szakképzettség képzési területek egységes osztályozási rendszere szerinti tanulmányi területi besorolása:** 222

**8. A mesterképzési szak képzési célja és a szakmai kompetenciák:**

Az amerikanisztika mesterképzés célja olyan szakemberek képzése, akik magas szinten, tudományos igénnyel ismerik az amerikai angol nyelvet és az Egyesült Államok kultúráját, társadalmi-politikai berendezkedését, történelmét, az amerikai jelen és múlt valamennyi lényeges vonatkozását. Ismereteik révén alkalmasak az önálló kutatásra, önálló tudományos és publicisztikai munka végzésére. Szaktudásukat a médiában, a könyvkiadásban, a diplomáciában, a nemzetközi kapcsolatokkal foglalkozó intézményekben, az üzleti életben, az idegenforgalomban, pályázati irodákban, a helyi és országos önkormányzati hivatalokban és általában a kulturális életben alkalmazzák. Felkészültek tanulmányaik doktori képzésben történő folytatására.

8.1. Az elsajátítandó szakmai kompetenciák

Az amerikanisztika szakos bölcsész

**a)tudása**

Átlátja az amerikanisztika elméleti problémáit és kutatási irányzatait, valamint ezek történeti, folyamatszerű összefüggéseit.

Tudományos igénnyel és magas szinten képes megérteni, használni az amerikai angolt, jártas annak kulturális és történeti vonatkozásaiban.

Alaposan és átfogóan ismeri az észak-amerikai kultúrkör történelmét, irodalmát, kultúráját és ezen területek összefüggéseit, illetve a mai amerikai kultúra és társadalom struktúráit és folyamatait.

Megalapozott összehasonlító ismeretekkel rendelkezik Észak-Amerika és más angolszász többségi és kisebbségi kultúrák, valamint az európai és speciálisan a magyar-amerikai kapcsolatrendszer történelmi és kulturális vonatkozásairól.

Átfogó ismeretekkel rendelkezik az amerikanisztika területére vonatkozó nyomtatott, elektronikus és vizuális forrásokról mind a primer szövegek, mind a szakmunkák és elméletek terén.

Az amerikanisztika legalább egy résztémájában elmélyült ismeretekkel rendelkezik.

Felsőfokú (C1), komplex típusú nyelvvizsga szintjének megfelelően használja és képes megérteni az angol nyelvet.

Az angolon kívül még legalább egy idegen nyelvet ismer az amerikanisztikához szükséges szinten, különös tekintettel a szakterminológiára.

**b)képességei**

Az amerikanisztika területén szerzett speciális jártasságok és elmélyült műveltség birtokában olyan interkulturális világlátásra tesz szert, amellyel képes az észak-amerikai kultúrák dinamikáinak, ütközéseinek, ellentétes történelmi perspektíváinak feltárására és megértésére és azok magyar relevanciájának értelmezésére.

Az amerikanisztikára vonatkozó ismereteit képes globális kontextusba helyezni, ezen belül is különös tekintettel az egyéb angolszász kultúrákra, illetve az európai és speciálisan a magyar-amerikai kapcsolatrendszerre

Képes az információk kritikus elemzésére, önállóan kidolgozott szempontok szerinti feldolgozására, új összefüggésekre feltárására.

Képes önállóan megválasztani és tudatosan alkalmazni az amerikanisztika problémáinak megfelelő módszereket.

Önállóan és kritikai szempontok szerint képes feltárni résztémája összefüggéseit, és az elsajátított ismereteket képes hazai társadalmi és kulturális kontextusokban alkalmazni.

Véleményét képes az amerikanisztikával kapcsolatos szakmai-tudományos elvárásoknak megfelelően megfogalmazni, illetve releváns szakmai fórumokon megvédeni.

Képes amerikanisztikai kutatásainak szakközönség előtti bemutatására.

Képes önálló konferencia-előadást tartani, tudományos publikációt készíteni, hatásosan érvelni saját álláspontja mellett, mások álláspontját kritikusan vizsgálni.

**c)attitűdje**

Az észak-amerikai, illetve angolszász kultúrkör vonatkozásában szerzett tudása birtokában szakmai tevékenysége során tudatosan és kritikusan képviseli a magyar és európai értékeket, a kulturális, vallási, kisebbségi és társadalmi sokszínűség fontosságát.

Az amerikanisztika speciális helyzeténél fogva a magyar és európai folyamatokat globális kontextusban tanulmányozza, ismereteit továbbfejleszti.

Az amerikanisztikán belüli speciális szakmai érdeklődése elmélyült, megszilárdult.

Szakterületén szerzett tudását a jelenkori társadalmi változások megértésére is felhasználja.

Az amerikanisztikára jellemző specifikumokból következően törekszik a problémák interdiszciplináris megközelítésére.

Szakmai kommunikációjában a tudományetikai normáknak megfelelően nyilvánul meg.

Szem előtt tartja amerikanisztikai résztémájának szakmai és társadalmi összefüggéseit.

Törekszik angol nyelvtudásának, valamint egy szakmája gyakorlása során előnyt jelentő másik idegen nyelv ismeretének elmélyítésére.

**d)autonómiája és felelőssége**

Felelősen képviseli szakmai, szellemi identitását.

Szűkebb és tágabb szakmájának kérdéseit kritikusan kezeli.

Felelősen képviseli azon módszereket, amelyekkel szakterületén dolgozik, és elfogadja más tudományágak autonómiáját, módszertani sajátosságait.

Képviseli saját tudományos felismeréseit és eredményeit, és ezekért etikai és szakmai felelősséget is vállal.

**9. A mesterképzés jellemzői**

**9.1. Szakmai jellemzők**

A szakképzettséghez vezető tudományágak, szakterületek, amelyekből a szak felépül:

az észak-amerikai irodalom, kultúra, történelem és kutatásmódszertani alapismeretek legalább 10-25 kredit;

amerikanisztikai szakmai ismeretek (az amerikanisztika mint tudományág, nemzetközi irányzatai és módszerei; az amerikanisztika társadalomtudományi komponensei; észak-amerikai irodalomtörténet és irodalomelmélet; észak-amerikai kultúrtörténet és kultúraelmélet; észak-amerikai politika- és társadalomtörténet; észak-amerikai politikai rendszerek; nyelvtudomány) 15-30 kredit;

választás szerinti szakmai modul (etnikai és multikulturális ismeretek, észak-amerikai irodalom és irodalomtudomány, észak-amerikai kultúra és média, észak-amerikai történelem és politika, kanadisztika, Észak-Amerika és Latin-Amerika történelmi és kulturális kapcsolatai, amerikai angol nyelv és nyelvészet, összehasonlító tanulmányok, specializációkhoz tartozó ismeretek) 45-60 kredit.

**9.2. Idegennyelvi követelmény**

A mesterfokozat megszerzéséhez legalább egy - az angolon kívüli - idegen nyelvből államilag elismert, középfokú (B2), komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3. A képzést megkülönböztető speciális jegyek**

A képzés angol nyelven folyik. A mesterképzésbe való belépés feltétele felsőfokú (C1), komplex típusú államilag elismert nyelvvizsga vagy azzal egyenértékű oklevél angol nyelvből.

**9.4 A 4.2. és 4.3. pontban megadott oklevéllel rendelkezők esetén a mesterképzési képzési ciklusba való belépés minimális feltételei:**

A mesterképzésbe való belépéshez szükséges minimális kreditek száma 50 kredit az anglisztika és az amerikanisztika ismeretköreiből, amelyekből az amerikai angol nyelv, valamint az amerikai irodalom és kultúra ismerete együttesen legalább 30 kredit értékű.

A mesterképzésbe való felvétel feltétele, hogy a hallgató az 50 kreditből legalább 38 kredittel rendelkezzen. A hiányzó krediteket a felsőoktatási intézmény tanulmányi és vizsgaszabályzatában meghatározottak szerint meg kell szerezni.

Amerikanisztika MA záróvizsga tematikák

1. American literature and literary culture until 1900

2. American literature and literary culture after 1900

3. American history

4. Literary and cultural theory

5. American Politics

6. American, Canadian, and Australian English

7. Minority issues in the US

8. Minority issues in Canada

9. New literatures and cultures in English: Canada, Mexico, and Australia

10. American art and (popular) culture

”American Literary and Cultural Theory.” AN3009MA03 course packet.

Berry, J. W. and J. A. Laponce, eds. *Ethnicity and Culture in Canada: The Research Landscape*. Toronto: University of Toronto Press, 1994.

Goatly, Andrew. *Washing the Brain: Metaphor and Hidden Ideology*. Amsterdam and Philadelphia: John Benjamins, 2007.

Jones, Maldwyn A. *The Limits of Liberty. American History, 1607-1992*, 2nd ed. Oxford and New York: Oxford University Press, 1995.

Kalbach, A. Madeline and Warren E. Kalbach. *Perspectives on Ethnicity in Canada*. Toronto: Harcourt Canada, 2000.

Kivisto, Peter and Georganne Rundbald, eds. *Multiculturalism in the United States.*Thousand Oaks, CA: Pine Forge Press, 2000.

LaFeber, Walter. *The American Age: U.S. Foreign Policy at Home and Abroad, 1750 to the Present*, 2nd ed. New York and London: W. W. Norton & Co., 1994.

Leitch, Vincent B., ed. *The Norton Anthology of Theory and Criticism*. New York: W. W. Norton & Co., 2001.

Nile, Richard, ed. *The Australian Legend and Its Discontents: Australian Studies Reader*. St.Lucia, Qld: University of Queensland Press, 1998.

Országh, László and Zsolt Virágos. *Az amerikai irodalom története*. Budapest: Eötvös József Könyvkiadó, 1997.

Virágos, Zsolt. *Portraits and Landmarks: The American Literary Culture in the 19th Century*. 6th rev. ed. Debrecen: Institute of English and American Studies, 2010.

**AZ AMERIKANISZTIKA MESTERSZAK KREDITLISTÁJA**

**Alapozó ismeretek** (17 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra/hét | Telj. | Kredit | Előfeltétel | Félév |
| BTAN3023MA-K3 | American Literary Culture 1 | 2 | koll. | 3 | -- | 1. |
| BTAN3024MA-K3 | American History and Political Culture | 2 | koll. | 3 | -- | 1. |
| BTAN3029MA | American Culture through Language | 2 | gyj. | 4 | -- | 1. |
| BTAN3030MA | Literary and Cultural Theory | 2 | gyj. | 4 | -- | 1. |
| BTAN3025MA-K3 | American Literary Culture 2 | 2 | koll. | 3 | -- | 2. |

**Szakmai törzsanyag** (18 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra/hét | Telj. | Kredit | Előfeltétel | Félév |
| BTAN3026MA-K5 | Introduction to the Profession of American Studies  | 4 | gyj. | 5 | -- | 1. |
| BTAN3027MA | American Popular Culture | 2 | gyj. | 5 | -- | 1. |
| BTAN3028MA | North American History and Political Culture in the 20th century | 2 | Koll | 5 | -- | 2. |
| BTAN3031MA | Mentoring, Volunteering, Organizing Skills | 2 | gyj  | 3 | -- | 1 |

**Differenciált szakmai anyag** (55 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra/hét | Telj. | Kredit | Előfeltétel | Félév |
| BTAN3008MA | Topics in North American Cultural History | 2 | gyj. | 5 | -- | (2-4) 2. |
| BTAN3009MA | Topics in North American Criticism/Literary Form | 2 | gyj. | 5 | -- | (2-4) 2. |
| BTAN3010MA | Topics in North American History | 2 | gyj. | 5 | -- | (2-4) 2. |
| BTAN3011MA | Topics in North American Art, Visual and Popular Culture | 2 | gyj. | 5 | -- | (2-4) 3. |
| BTAN3012MA | Topics in North American Political Culture | 2 | gyj. | 5 | -- | (2-4) 3. |
| BTAN3013MA | Topics in North American Literature before 1900 | 2 | gyj. | 5 | -- | (2-4) 3. |
| BTAN3014MA | Topics in North American Literature after 1900 | 2 | gyj. | 5 | -- | (2-4) 3. |
| BTAN3015MA | Regionalism in North American Culture and Literature | 2 | gyj. | 5 | -- | (2-4) 4. |
| BTAN3016MA | Ethnic and Multicultural Contributions to North America  | 2 | gyj. | 5 | -- | (2-4) 4. |
| BTAN3017MA | Aspects of Gender in North American Culture and Literature | 2 | gyj. | 5 | -- | (2-4) 4. |
| BTAN3018MA | New Literatures/Cultures in English | 2 | gyj. | 5 | -- | (2-4) 4. |

**Szabadon választható tárgyak** \*\* (10 kredit)

|  |  |  |  |
| --- | --- | --- | --- |
| Tantárgy neve | Félév és óraszám | Számon- kérés típusa | Kredit |
| 1. | 2. | 3. | 4. |
| Szabadon választható tárgy 1 | (30) |  \*30 |  (30) | (30) | gyj. v. koll. | 2 |
| Szabadon választható tárgy 2 | (30) |  \*30 | (30) |  (30) | gyj. v. koll. | 2 |
| Szabadon választható tárgy 3 | (30) | (30) | \*30 | (30) | gyj. v. koll. | 2 |
| Szabadon választható tárgy 4 | (30) | (30) | \*30 | (30) | gyj. v. koll. | 2 |
| Szabadon választható tárgy 5 | (30) | (30) | (30) | \*30 | gyj. v. koll. | 2 |
| Óraszám + kredit összesen |  | 60 | 60 | 30 | 150 | 10 |

**Diplomamunka** \*\*\* (20 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra/hét | Telj. | Kredit | Előfeltétel | Félév |
| BTAN3019MA-K5 | Diplomamunka-írás 1  |  2 | gyj. | 5 | -- | 3. |
| BTAN3020MA-K5 | Diplomamunka-írás 2  |  2 | gyj. | 5 | -- | 4. |
| BTAN3021MA | Diplomamunka | - | diploma-terv jegy | 10 | -- | 4. |
|  | Diplomamunka-védés | - | zv. | 0 | -- | - |

\*A differenciált szakmai tárgyak felvehetők a 2-4. félév bármelyikében, tetszőleges sorrendben. (Az első félévben azért nem, mert az Alapozó ismeretek és a Szakmai törzsanyag közül az első félévre meghirdetettek teljesítése alapfeltétele a differenciált tárgyak felvételének). Az áttekinthetőség kedvéért az óraterhelést a hálóban a tantárgyak sorrendjében és egyenletes eloszlásban szerepeltettük. A zárójelbe tett óraszám tehát arra utal, hogy a tantárgy felvehető ugyan abban a félévben is, ám a kreditszám kiszámításához csak a zárójelbe nem tett számokat kell figyelembe venni.

\*\* Szabadon választható tárgy lehet a kar, az egyetem, vagy akár más egyetem kínálatából választott bármely tárgy, beleértve természetesen a saját differenciált szakmai anyagot képező kurzusainkat is (különös tekintettel a diplomamunkára való felkészülésre).

\*\*\* A diplomamunkához rendelt 20 kredit megoszlása: kétszer 5 kredit diplomamunka-írás a III. és IV. félévekben, illetve 10 kredit magára a diplomamunkára.